smcproject/ml-wiki-sentences huggingface dataset:
ഇഖ്‌വാൻ (الإخوان ) എന്നീ ചുരുക്കപ്പേരുകളിലും അറിയപ്പെടുന്നു .
അതേസമയം ഈ സംഘടനയെ ഈജിപ്ത് , ഖസാഖ്‌സ്ഥാൻ , സൗദി അറേബ്യ , റഷ്യ , യു.എ.ഇ തുടങ്ങിയ രാജ്യങ്ങൾ കരിമ്പട്ടികയിൽ ചേർത്തിട്ടുണ്ട്.
ആധുനിക കാലത്തെ ഏറ്റവും വലിയ ഈ ഇസ്‌ലാമിക നവജാഗരണ പ്രസ്ഥാനം 1928-ൽ ഈജിപ്തിൽ രൂപീകരിക്കപ്പെട്ടു .
ഹസനുൽ ബന്ന എന്ന നേതാവാണ് രൂപീകരണത്തിന് നേതൃത്വം നൽകിയത് .
ഒരു മുസ്‌ലിമിന്റെ ജീവിതത്തിന്റെ നിഖില മേഖലകളിലും നിയാമക ശക്തിയായി നിൽക്കേണ്ടത് ഖുർആനും സുന്നത്തും ആണ് എന്നാണ് സംഘടന വാദിക്കുന്നത്.
ലക്ഷ്യം നേടുവാൻ സമാധാനത്തിന്റെ വഴിയിലൂടെ മാത്രമേ സഞ്ചരിക്കൂ എന്ന് 1928-ൽ രൂപീകരണ സമയത്ത് ബ്രദർഹുഡ് പ്രഖ്യാപിച്ചിരുന്നു.
മറ്റെല്ലാ പ്രതിപക്ഷ കക്ഷികളെയും പോലെ മുസ്‌ലിം ബ്രദർഹുഡും ഈജിപ്തിൽ അര നൂറ്റാണ്ടിലേറെയായി നിരോധിക്കപ്പെട്ടിരിക്കുകയാണ്.
എങ്കിലും സ്വതന്ത്രരായി തെരെഞ്ഞെടുപ്പുകളിൽ പങ്കെടുക്കാറുണ്ട് .
2011-ൽ നടന്ന ബഹുജനവിപ്ലവത്തിന് ശേഷം പാർലമെന്റിൽ പകുതിയോളം സീറ്റ് നേടി.
പ്രസിഡന്റായി ബ്രദർഹുഡിന്റെ മുഹമ്മദ് മുർസി അധികാരമേറ്റു.
2013-ൽ നടന്ന സൈനിക അട്ടിമറിക്ക് ശേഷം ഈജിപ്റ്റിൽ വീണ്ടും നിരോധിക്കപ്പെട്ടു.
ലോകത്തിൽ ഏറ്റവും സ്വാധീനമുള്ള ഇസ്‌ലാമിക പ്രസ്ഥാനമായി കണക്കാക്കപ്പെടുന്ന മുസ്‌ലിം ബ്രദർ‌ഹുഡ് നിരവധി അറബ് രാഷ്ട്രങ്ങളിലെ നിർണ്ണായക ശക്തിയാണ്.
"ഇസ്‌ലാമാണ് പരിഹാരം" എന്നതാണ് ഈ സംഘടനയുടെ മുദ്രാവാക്യം.
19ആം നൂറ്റാണ്ട് ലോകചരിത്രത്തിലെ കോളനിവൽക്കരണങ്ങളുടെയും സ്വാതന്ത്ര്യ പോരാട്ടങ്ങളുടെ തുടക്കത്തിന്റെയും കാലഘട്ടമാണ്.
ഇരുപതാം നൂറ്റാണ്ടിലും തുടർന്ന കോളനി വാഴ്ച അറബ്-മുസ്‌ലിം നാടുകളെ ആസൂത്രിതമായ വീതം വെക്കലിനും വിഭജിക്കുന്നതിനുമുള്ള കരാറുകൾക്ക് രൂപം നൽകി.
അത്തരത്തിലൊന്നായിരുന്നു ഫ്രാൻസും ബ്രിട്ടനും രൂപം കൊടുത്ത സാക്സ്-പെയ്ക്കോ (1917) ഉടമ്പടി.
ഉടമ്പടി പ്രകാരം ഈജിപ്റ്റ്‌, സുഡാൻ, ഫലസ്തീൻ , ഇറാഖ് , ഇന്ത്യ, മലേഷ്യ , നൈജീരിയ തുടങ്ങിയ രാജ്യങ്ങൾ ബ്രിടീഷ്‌ ഭരണത്തിലും സിറിയ,ലബനാൻ, തുനീശ്യ, അൾജീരിയ, മൊറോക്കോ, മൌറിത്താനിയ, സെനഗൽ എന്നീ രാജ്യങ്ങൾ ഫ്രെഞ്ച് അധീനതയിലുമായി.
ലിബിയയിൽ ഇറ്റലിയായിരുന്നു അധികാരത്തിലിരുന്നത്.
ചരിത്രകാരന്മാർക്കിടയിൽ ഈ വീതം വെപ്പിനെ രഹസ്യ ഉടമ്പടിയായും കുരിശുയുദ്ധത്തിൻറെ തുടർച്ചയായും കരുതുന്നവരുണ്ട് .
യഥാർഥത്തിൽ അറബ മണ്ണിനെക്കാലേറെ മുസ്‌ലിം ചിന്തകളെയും സംസ്കാരത്തെയും ലക്‌ഷ്യം വെച്ചായിരുന്നു ഈ അധിനിവേശ ശ്രമങ്ങളൊക്കെയും .
ഹസനുൽ ബന്ന ഈ സാംസ്‌കാരിക അധിനിവേശത്തെ കുറിച്ച് ചിന്തിക്കുകയും സമാന മനസ്കരായ ആളുകളുമായി ചർച്ച ചെയ്യുകയുമുണ്ടായി.
തുടർന്ന് 1928 മാർച്ച്‌ മാസത്തിൽ ബന്നയും കൂടെയുള്ള ആറു പേരും ചേർന്ന് ഈജിപ്തിലെ ഇസ്മാഈലിയ്യ ഗ്രാമത്തിൽ അൽ ഇഖ്‌വാനുൽ മുസ്‌ലിമൂൻ രൂപീകരിച്ചു.
ആദർശം, ലക്‌ഷ്യം, ദൗത്യം
അടിസ്ഥാനാദർശം 'അല്ലാഹുവല്ലാതെ ആരാധ്യനില്ല; മുഹമ്മദ്‌ അല്ലാഹുവിന്റെ ദൂതനാണ്' എന്നതാണ്.
ഇസ്‌ലാമിക കാഴ്ച്ചപ്പാടിലുള്ള ഒരു രാഷ്ട്രനിർമിതിയാണ് ബ്രദർഹുഡിന്റെ ലക്ഷ്യം.
മനുഷ്യ നിർമിത വ്യവസ്ഥകൾക്കു പകരം തികച്ചും ദൈവിക നീതിയലധിഷ്ഠിതമായ ഒരു സമ്പൂർണ്ണ ജീവിത വ്യവസ്ഥയാണ് ഇസ്‌ലാം എന്ന് സംഘടന വിശ്വസിക്കുന്നു.
ജീവിതത്തിന്റെ സമസ്ത മേഖലകളിലും ഇസ്‌ലാമിന്റെ സംസ്ഥാപനമാണ്  ലക്ഷ്യം.
തീവ്രവാദവും സായുധ മാർഗ്ഗങ്ങളും തത്ത്വത്തിലും പ്രയോഗത്തിലും ഈ സംഘടന എതിർക്കുന്നു .
മുസ്ലീങ്ങൾ അഭിമുഖീകരിക്കുന്ന സാമൂഹിക പ്രശനങ്ങളിൽ മാത്രമല്ല പൊതുസമൂഹം അഭിമുഖീകരിക്കുന്ന എല്ലാ രാഷ്ട്രീയവും അന്താരാഷ്ട്രീയവുമായ പ്രശ്നങ്ങളിലും അത് ഇടപെടുന്നു.
ബന്നയുടെ അഭിപ്രായത്തിൽ സംഘടനയ്ക്ക് 2  ദൗത്യങ്ങളുണ്ട്.
സമീപ ദൗത്യങ്ങളും, ദീർഘകാല ദൗത്യങ്ങളും.
വ്യക്തി, കുടുംബ, സമൂഹ സംസ്കരണങ്ങൾ  ആണ് സമീപ ദൗത്യങ്ങൾ.
, സംഘടനയിൽ ചേർന്ന ഉടനെ ഓരോരുത്തരും ഉടനെ തുടങ്ങുകയും ചെയ്യേണ്ടവയാണവ.
ഭരണകൂടത്തിൻറെ സംസ്കരണവും ഖിലാഫത്തിന്റെ പുന:സ്ഥാപനവുമാണ് ദീർഘകാല ദൗത്യങ്ങൾ.
ചരിത്രരേഖ 1928- മെയ് ഹസനുൽ ബന്നയും കൂടെയുള്ള ആറ് പേരും ചേർന്ന് ഇസ്മായിലിയ്യയിൽ വെച്ച് മുസ്‌ലിം ബ്രദർഹുഡ്  രൂപീകരിച്ചു.
1933- ബന്നയെ ഗവൺമെന്റ് ഇസ്മായിലിയ്യയിൽ നിന്നും കൈറോവിലേക്ക് മാറ്റി.
1933- അൽ-ഇഖ്‌വാനുൽ മുസ്‌ലിമീൻ എന്ന പേരിൽ പത്രമിറക്കി.
1938- രാഷ്ട്രീയ പ്രവേശത്തിന്റെ മുന്നോടിയായി അന്നദീർ എന്ന പേരിൽ വാരിക ആരംഭിച്ചു.
ഫലസ്തീൻ പ്രശ്‌നം ഏറ്റെടുത്തു.
അന്നാർ വദ്ദിമാർ ഫീ ഫലസ്തീൻ എന്ന കൃതി പ്രസിദ്ധീകരിച്ചു.
അൽ അഖവാതുൽ മുസ്‌ലിമാത്ത് എന്ന വനിതാ സംഘടന രൂപീകരിച്ചു.
ഈജിപ്തിലെ ബ്രിട്ടീഷ് ആധിപത്യത്തിനെതിരെ സമരം നയിച്ചു.
1941 ജനുവരിയിൽ പൊതുതെരഞ്ഞെടുപ്പിൽ മത്സരിക്കാൻ ഇഖ്‌വാൻ കോൺഫറൻസ് തീരുമാനിച്ചെങ്കിലും നഹാസ് പാഷയുടെ ഗവൺമെന്റ് നടത്തിയ ചർച്ചകൾക്കൊടുവിൽ ഉപാധികളോടെ പത്രിക പിൻവലിച്ചു.
1944 ൽ സമർപ്പിച്ച നാമനിർദ്ദേശ പത്രികയും കൃത്രിമ സംവിധാനങ്ങിളിലൂടെ പരാജയപ്പെടുത്തി.
1946 ഫെബ്രുവരി 9 ൽ അബ്ബാസ് ബ്രിഡ്ജിൽ ബ്രിട്ടീഷുകാരുമായി ഏറ്റുമുട്ടി.
ഫലസ്തീൻ സമരത്തിനായി പ്രവർത്തകരെ ഓഫർ ചെയ്യുകയും ആയിരക്കണക്കിനാളുകൾ അതിൽ പങ്കെടുക്കുകയും ചെയ്തു.
1948 ഏപ്രിൽ 14 ഫലസ്തീനിൽ പോരാട്ടം ശക്തമായിരിക്കെ ഐക്യരാഷ്ട്രസഭയുടെ ആവശ്യാർഥം വെടിനിർത്തൽ പ്രഖ്യാപിച്ചു.
1948 ഡിസംബർ 8 ഈജിപ്ത് പ്രധാനമന്ത്രി നഖ്‌റാശി പാഷ ഫലസ്ത്വീൻ യുദ്ധത്തിനിടയിൽ ഇഖ്‌വാനെ നിരോധിച്ചതായി പ്രഖ്യാപിച്ചു.
നിരോധിക്കുമ്പോൾ 5 ലക്ഷം സജീവാഗങ്ങളും 5000 ശാഖകളുമുണ്ടായിരുന്നു.
ഈജിപ്തിനെ കൂടാതെ സിറിയ, ലബനാൻ, ഫലസ്തീൻ, ജോർദ്ദാൻ തുടങ്ങിയ രാജ്യങ്ങൾ ഇഖ്‌വാൻ നേതാക്കളെ ജയിലടച്ചും ക്രൂരമായ പിഢനങ്ങൾക്കിരയാക്കിയും പിന്തിരിപ്പിക്കാനുള്ള ശ്രമം നടത്തി.
1949 ഫെബ്രുവരി 11 ന് ഹസനുൽ ബന്നയെ വെടിവെച്ച് കൊന്നു.
1949 ജൂലൈ 21 ൽ നടന്ന തെരഞ്ഞെടുപ്പിൽ ഇഖ്‌വാൻ വഫ്ദ് പാർട്ടിയെ പിന്തുണച്ചു.
വഫ്ദ് പാർട്ടി അധികാരത്തിൽ വന്നതോടെ നിരോധനം ഭാഗികമായി നീക്കം ചെയ്തു.
1954 നും 55 നും ഇടക്ക് മാത്രം പീഡനങ്ങളുടെ രൂക്ഷത കാരണം ഇരുപതിലധികം ഇഖ്‌വാനികൾ ജയിലിൽ മരിച്ചിട്ടുണ്ട്.
1954 ജനുവരി 15 ന് ഇഖ്‌വാൻ വീണ്ടും നിരോധിക്കപ്പെട്ടു.
1954 ജൂലൈ 25 ന് നിരോധനം പിൻവലിച്ചു.
1954 ഡിസംബർ 4 ന് ഇഖ്‌വാൻ നേതാക്കളിൽ 6 പേർക്ക് വധശിക്ഷയും 7 പേർക്ക് ജീവപര്യന്തവും വിധിച്ചു.
1966 ആഗസ്ത് 29 ന് സയ്യിദ് ഖുതുബിനെ തൂക്കിലേറ്റി.
1981 ഒക്‌ടോബർ മുതൽ 2011 വരെ ഹുസ്‌നി മുബാറക്കിന്റെ വിവിധ  തരത്തിലുള്ള നിയന്ത്രണങ്ങൾക്കും പീഡനങ്ങൾക്കും സംഘടന വിധേയമായി.
2001 സെപ്തംബർ പതിനൊന്നിന് ശേഷം ഇറാഖ്, അഫ്ഗാനിസ്ഥാൻ, ലബനാൻ എന്നീ രാജ്യങ്ങളിൽ നടന്ന സാമ്രാജ്യത്വാധിക്രമങ്ങൾക്കെതിരെ ശക്തമായ പ്രതിഷേധിച്ചു.
മുസ്‌ലിം ഭരണാധികാരികളുടെ സാമ്രാജ്യത്വാനുകൂല നിലപാടിനെതിരെ നിലകൊണ്ടു.
2011 ജനകീയപ്രക്ഷോഭത്തിൽ ഹുസ്നി മുബാറക് ഭരണകൂടം പുറത്താക്കപ്പെട്ടു.
2011 ഈജിപ്തിൽ നിന്നും പുറത്താക്കിയ ലോക പ്രശസ്ത പണ്ഡിതൻ ഡോ. യൂസുഫുൽ ഖറദാവി ഈജിപ്തിൽ തിരിച്ചെത്തി തഹ്‌രീർ സ്‌ക്വയറിൽ ജനലക്ഷങ്ങളെ അഭിസംബോധന ചെയ്തു.
2011 ൽ ജനാധിപത്യരീതിയിൽ  നടന്ന പൊതു തെരഞ്ഞെടുപ്പിൽ ഇഖ്‌വാനുൽ മുസ്‌ലിമിന്റെ നേതൃത്വത്തിലുള്ള ഫ്രീഡം ആന്റ് ജസ്റ്റിസ് പാർട്ടി ഏറ്റവും വലിയ കക്ഷിയായി .
2012-ൽ ഫ്രീഡം ആന്റ് ജസ്റ്റിസ് പാർട്ടിയുടെ മുഹമ്മദ് മുർസി ഈജിപ്റ്റിന്റെ പ്രസിഡന്റായി തെരഞ്ഞെടുക്കപ്പെട്ടു .
2013 - പട്ടാള അട്ടിമറിയിലൂടെ മുർസിയെ പുറത്താക്കി സൈന്യം അധികാരം പിടിച്ചെടുത്തു.
മുസ്ലിം ബ്രദർഹുഡ് നടത്തിയ പ്രക്ഷോഭങ്ങൾക്ക് നേരെ സൈന്യം ആക്രമണം നടത്തി.
ആയിരക്കണക്കിന് പ്രവർത്തകർ കൊല്ലപ്പെട്ടു.
2013 ആഗസ്ത് 20 - മുഖ്യ കാര്യദർശിയായ മുഹമ്മദ് ബദീഇനെ സൈന്യം അറസ്റ്റ് ചെയ്തു 2013 ആഗസ്ത് 21 -മുഖ്യ കാര്യദർശിയായി മഹ്‌മൂദ് ഇസ്സത്തിനെ തെരഞ്ഞെടുത്തു നേതൃത്വം മുഹമ്മദ് ബദീഅ്
മുസ്ലിം ബ്രദർഹുഡ് നേതാക്കൾ മുർശിദുൽ ആം (മുഖ്യ കാര്യദർശി) എന്ന പേരിലാണ് അറിയപ്പെടുന്നത്.
സ്ഥാപകൻ ആദ്യ മുഖ്യ കാര്യദർശി: (1928–1949) ഹസനുൽ ബന്ന രണ്ടാം  മുഖ്യ കാര്യദർശി : (1949–1972) ഹസനുൽ ഹുദൈബി മൂന്നാം  മുഖ്യ കാര്യദർശി  (1972–1986) ഉമർ അത്തൽമസാനി നാലാം  മുഖ്യ കാര്യദർശി : (1986–1996) മുഹമ്മദ് ഹാമിദ് അബൂ അന്നസ്ർ അഞ്ചാം മുഖ്യ കാര്യദർശി: (1996–2002) മുസ്തഫ മശ്ഹൂർ ആറാം  മുഖ്യ കാര്യദർശി : (2002–2004) മഅ്മൂനുൽ ഹുദൈബി ഏഴാം  മുഖ്യ കാര്യദർശി : (2004–2010) മുഹമ്മദ് മഹ്ദി ആകിഫ് എട്ടാം  മുഖ്യ കാര്യദർശി : (16 January 2010 –21 August 2013) മുഹമ്മദ് ബദീഅ് ഒമ്പതാം  മുഖ്യ കാര്യദർശി : (21 August 2013 – Present) മഹ്‌മൂദ് ഇസ്സത്ത്
വർത്തമാനം അധികാരത്തിലേക്ക് അവലംബം
മുസ്‌ലിം വുമൻ (പ്രൊട്ടക്ഷൻ ഓഫ് റൈറ്റ്സ് ഓൺ മാരേജ്) ആക്റ്റ്, 2019
മുസ്‌ലിം പുരുഷന്മാർക്ക് തങ്ങളുടെ ഭാര്യമാരെ ഒറ്റയടിക്ക് വിവാഹമോചനം ചെയ്യാനുള്ള മുത്തലാഖ് സംവിധാനത്തെ വിയമവിരുദ്ധമാക്കുകയും അങ്ങനെ ചെയ്യുന്ന ആളെ ക്രിമിനൽ നിയമപ്രകാരം കൈകാര്യം ചെയ്യാനാനുവദിക്കുകയും ചെയ്യുന്ന നിയമമാണ് മുസ്‌ലിം വുമൻ (പ്രൊട്ടക്ഷൻ ഓഫ് റൈറ്റ്സ് ഓൺ മാരേജ്) ആക്റ്റ്, 2019 .
2017 ഓഗസ്റ്റിൽ മുത്തലാഖ് ഭരണഘടനാവിരുദ്ധമാണെന്ന് വിധിച്ചിരുന്നു .
വിഷയത്തിൽ നിയമനിർമ്മാണം നടത്തണമെന്ന് സുപ്രീംകോടതി നടത്തിയ ന്യൂനപക്ഷവിധിയെ അടിസ്ഥാനമാക്കിയാണ് നിയമനിർമ്മാണമെന്ന് ഗവണ്മെന്റ് വാദിക്കുന്നു .
സുപ്രീം കോടതി വിധിയും ഇന്ത്യയിലെ മുത്തലാഖ് കേസുകളും ഉദ്ധരിച്ചുകൊണ്ട്, 2017 ഡിസംബറിൽ സർക്കാർ ഈ നിയമം ബിൽ ആയി അവതരിപ്പിച്ചു .
മുത്തലാഖ്, ഏത് രൂപത്തിലായാലും (വാക്ക്, എഴുത്ത്, അല്ലെങ്കിൽ ഇലക്‌ട്രോണിക് മാർഗങ്ങൾ) നിയമവിരുദ്ധവും അസാധുവും ആക്കാൻ ബിൽ നിർദ്ദേശിച്ചു.
മുത്തലാഖ് ചൊല്ലുന്ന ഭർത്താവിന് മൂന്ന് വർഷം വരെ തടവ് ശിക്ഷയും നിയമ ലംഘനത്തിനുള്ള ശിക്ഷയിൽ ഉൾപ്പെടുത്തി .
ബിൽ ലോക്‌സഭ അന്ന് പാസാക്കിയെങ്കിലും , രാജ്യസഭയിൽ പ്രതിപക്ഷപ്രതിഷേധം കാരണം  മുന്നോട്ടുപോകാനായില്ല.
2019 ജൂലൈയിൽ ലോക്‌സഭയും രാജ്യസഭയും ബിൽ വീണ്ടും അവതരിപ്പിക്കുകയും പാസാക്കുകയും ചെയ്തതോടെ ബില്ലിന് ഇന്ത്യൻ രാഷ്ട്രപതിയുടെ അംഗീകാരം ലഭിക്കുകയും നിയമമായി മാറുകയും ചെയ്തു.
മുത്തലാഖിന് ഇരയായ സ്ത്രീക്കും തന്റെ കുട്ടികൾക്കും ജീവനാംശം ആവശ്യപ്പെടാനും ഈ നിയമത്തിൽ വകുപ്പ് ഉണ്ട് .
2018 സെപ്റ്റംബർ 19 മുതൽ മുൻകാല പ്രാബല്യത്തിൽ വരുന്നതാണ് ഈ നിയമങ്ങൾ .
ശിക്ഷാ നടപടികൾ പരസ്പരവിരുദ്ധവും വിവേചനപരമാണെന്നുമുള്ള വിമർശനങ്ങൾ പല ഭാഗത്ത് നിന്നും ഉയരുകയുണ്ടായി.
വിവിധങ്ങളായ മൂന്ന് ഘട്ടങ്ങളിലായി നടക്കുന്ന തലാഖുകൾക്ക് ഈ വിധി ബാധകമല്ല.
ഒരു തലാഖ് കഴിഞ്ഞാലും ഒരു വീട്ടിൽ തന്നെ ഭാര്യയും ഭർത്താവും ജീവിക്കണമെന്നും അതിനിടയിൽ രമ്യതയിലെത്തുകയാണെങ്കിൽ ആ തലാഖ് റദ്ദാവുമെന്നുമാണ് ഇസ്‌ലാമിക നിയമം.
കാലാവധി കഴിയുകയാണെങ്കിൽ അവരെ വീണ്ടും വിവാഹം കഴിക്കാനും സാധിക്കുന്നതാണ്.
ഇങ്ങനെ രണ്ട് പ്രാവശ്യമാണ് തലാഖിനും തിരിച്ചെടുക്കലിനുമുള്ള അവസരങ്ങൾ ഇസ്‌ലാമിക നിയമത്തിൽ ഉള്ളത്.
എന്നാൽ മൂന്നാമത്തെ തലാഖോടെ തിരിച്ചെടുക്കാനുള്ള അവസരം നഷ്ടമാവുകയും വിവാഹമോചനം പൂർത്തിയാവുകയും ചെയ്യുന്നു.
നിയമത്തിന്റെ ആകത്തുകയായ വ്യവസ്ഥകൾ താഴെ: ഒരു മുസ്‌ലിം ഭർത്താവ് തന്റെ ഭാര്യയെ വാക്കാലോ ലിഖിതമായോ ഇലക്ട്രോണിക് രൂപത്തിലോ മറ്റേതെങ്കിലും രീതിയിലോ ഒറ്റയടിക്ക് തലാഖ്  ചെയ്യുന്നത് അസാധുവും നിയമവിരുദ്ധവുമായിരിക്കും.
തന്റെ ഭാര്യയെ മുത്തലാഖ് ചെയ്യുന്ന ഏതൊരു മുസ്‌ലിം ഭർത്താവിനും മൂന്ന് വർഷം വരെ നീണ്ടുനിൽക്കുന്ന തടവും അതോടൊപ്പം പിഴയും നൽകേണ്ടിവരും.
ഇപ്രകാരം തലാഖ് ചെയ്യപ്പെടുന്ന സ്ത്രീക്ക് തന്റെയും കുട്ടികളുടെയും ചെലവിനായി കോടതി നിശ്ചയിക്കുന്ന തുക പുരുഷൻ നൽകേണ്ടതാണ്.
മുസ്‌ലിം സ്ത്രീക്ക്, മജിസ്ട്രേറ്റ് നിർണ്ണയിക്കുന്ന മുറക്ക് പ്രായപൂർത്തിയാകാത്ത അവരുടെ മക്കളുടെ സംരക്ഷണത്തിന് അർഹതയുണ്ട്.
സ്ത്രീയോ അവരുടെ ബന്ധുക്കളോ ബന്ധപ്പെട്ട പോലീസ് സ്റ്റേഷനിൽ പരാതിപ്പെടുകയാണെങ്കിൽ ഈ നിയമം പ്രകാരമുള്ള കുറ്റകൃത്യം രേഖപ്പെടുത്തപ്പെടാവുന്നതാണ്.
ഈ നിയമപ്രകാരം ശിക്ഷാർഹമായ കേസ് മജിസ്ട്രേറ്റിന്റെ അനുവാദവും സ്ത്രീയുടെ സമ്മതവും ഉണ്ടെങ്കിൽ പിൻവലിക്കാവുന്നതാണ്.
പ്രതിയുടെ ജാമ്യാപേക്ഷയിൽ സ്ത്രീയുടെ വാദം കൂടി കേട്ട ശേഷം ജാമ്യത്തിന് അനിവാര്യകാരണങ്ങളുണ്ടെന്ന് ന്യായാധിപന് ബോധ്യപ്പെട്ടാലല്ലാതെ ജാമ്യത്തിനവകാശമില്ല.
മുത്തലാഖുകളുടെ സാധുത ഇല്ലാതാവുകയും ശിക്ഷാർഹമായി മാറുകയും ചെയ്തതോടെ അവയുടെ എണ്ണം ക്രമാതീതമായി കുറയുകയുണ്ടായി.
എന്നാൽ ഇന്ത്യയിൽ സാധാരണമായ ഭർത്താവ് ഉപേക്ഷിച്ച സ്ത്രീകൾ എന്ന യാതനാപൂർണ്ണമായ യാഥാർത്ഥ്യം നിലനിൽക്കുകയാണ് .
നിയമപരമായി വിവാഹമോചനം നടക്കാത്തതോടെ മറ്റൊരു വിവാഹം കഴിക്കാൻ പോലും സ്ത്രീകൾക്ക് സാധിക്കാതെ വരുന്നു.
തടവിലാക്കപ്പെടുന്ന ആൾ എങ്ങനെ ജീവനാംശം നൽകുമെന്ന ചോദ്യത്തിന് ഉത്തരം നൽകപ്പെട്ടിട്ടില്ല.
മാത്രമല്ല, ഭാര്യയെ ഉപേക്ഷിക്കുന്ന ആൾക്ക് ഇല്ലാത്ത ശിക്ഷ എങ്ങനെ അതേ കാര്യം മുത്തലാഖിലൂടെ ചെയ്യുന്ന ആൾക്ക് ലഭിക്കുന്നു എന്ന വിവേചനവും നിലനിൽക്കുന്നു .
ഇതും കാണുക മുസ്ലീം സ്ത്രീകൾ (വിവാഹമോചനത്തിനുള്ള അവകാശങ്ങൾ സംരക്ഷിക്കൽ) നിയമം 1986 ഇന്ത്യയിൽ മുത്തലാഖ് അവലംബം ↑ ↑ ↑ ↑ ↑ ↑ {{ cite news }} : Empty citation ( help ) ↑ ↑ ↑ ↑ ↑ 1 2 ↑ {{ cite web }} :  CS1 maint: bot: original URL status unknown ( link ) ↑ ↑ ↑ ↑ {{ cite web }} :  CS1 maint: bot: original URL status unknown ( link ) ↑
മുഹമ്മ ഇംഗ്ലീഷ് വിലാസം https://ml.wikipedia.org/wiki/Muhamma
9°35′0″N 76°21′0″E ﻿ / ﻿ 9.58333°N 76.35000°E ﻿ / 9.58333; 76.35000 കേരളത്തിലെ ആലപ്പുഴ ജില്ലയിലെ ചേർത്തല താലൂക്കിലെ ഒരുഗ്രാമമാണ് മുഹമ്മ ( Muhamma ).
കളരിക്ക് പ്രസിദ്ധകേട്ട [[]]  തറവാടായ പച്ചയിൽ ചിറ ഇവിടെയാണ് സ്ഥിതി ചെയ്യുന്നത്.
കയറും കക്കയും ജനങ്ങളുടെ പ്രധാന ഉപജീവന വഴികളാണ്.
വേമ്പനാട് തടാകത്തിലെ പാതിരാമണൽ എന്ന ദ്വീപ് മുഹമ്മ പഞ്ചായത്തിന്റെ ഭാഗമാണ്.
നിരവധി ദേശാടന പക്ഷികളുടെ ആവാസ കേന്ദ്രമാണിവിടം.
കായിപ്പുറത്തു നിന്നും ഇവിടെ എത്താം.
കേരളത്തിലെ ആദ്യത്തെ സമ്പൂർണ്ണ യോഗ ഗ്രാമം ആണ് മുഹമ്മ .
മുഖം ,മേൽ എന്നീ രണ്ടു വാക്കുകൾ ചേർന്നാണ് മുഹമ്മ എന്ന സ്ഥല നാമം രൂപപ്പെട്ടത് എന്ന് കരുതാം .
മുഖം എന്നത് ജലാശയത്തോടു ചേർന്ന സ്ഥലം മേൽ മേക്ക് ദിക്ക് അതായതു പടിഞ്ഞാറ്.
വേമ്പനാട് കായൽ എന്ന ജലാശയത്തോട് ചേർന്ന്  പടിഞ്ഞാറ് വശത്തു കാണപ്പെടുന്ന പ്രദേശം എന്നർത്ഥം.
വേമ്പനാട് കായലിലെ ഏറ്റവും വീതി കൂടിയ ഭാഗം ആണ് മുഹമ്മ - കുമരകം .
ഏകദേശം 8 കിലോമീറ്റര് വീതിയുണ്ട് ഈ ഭാഗത്തിന്.
2001 ലെ കാനേഷുമാരി പ്രകാരം , മുഹമ്മയിലെ ജനസംഖ്യം 24,513 ആണ്.
ഇതിൽ 48%  പുരുഷന്മാരും 52% സ്ത്രീകളുമാണ്.
ശരാശരി സാക്ഷരത് 85% ആണ്.
അവലംബം പുറത്തേക്കുള്ള കണ്ണികൾ Muhamma.com Authentic website about Muhamma
മധുര ദേശീയപാത മുഹമ്മയിലൂടെ കടന്നുപോകുന്നു.
ഈ പാതയിൽ മുഹമ്മ ജംഗ്ഷൻ അതുപോലെ തുരുത്തൻകവല എന്നിവിടങ്ങളിൽ നിന്നും തുടങ്ങുന്ന നേർ റോഡുകൾ മണ്ണുത്തി ദേശിയപതയുമായി ബന്ധിപ്പിക്കുന്നു അതുവഴി എറണാകുളം തൃശൂർ ഭാഗത്തേക്ക്‌ യാത്ര ചെയ്യുന്ന വിനോദ സഞ്ചാരികൾക്ക് ഉപകാരപ്പെടുവിധം രൂപകല്പന ചെയ്തിരിക്കുന്നു.
മുസ്‌ലിം വ്യക്തി നിയമം 1937
ഇന്ത്യയിലെ മുസ്‌ലിംകളുടെ വിവാഹം , പിന്തുടർച്ചാവകാശം, അനന്തരാവകാശം, ദാനധർമ്മങ്ങൾ എന്നിവയെ നിയമപരമായി നിയന്ത്രിക്കുന്ന നിയമമാണ് മുസ്‌ലിം പെർസണൽ ലോ (ശരീഅത്ത്) അപ്ലിക്കേഷൻ ആക്റ്റ്, 1937 എന്ന മുസ്‌ലിം വ്യക്തിനിയമം .
മുസ്‌ലിം സ്ത്രീകളുടെ വിവാഹമോചനം  സാധ്യമാക്കുന്നതിനായി 1939-ൽ മുസ്‌ലിം വിവാഹമോചന നിയമം നിലവിൽ വന്നു .
ഗോവയിൽ ഒഴികെ എല്ലാ ഇന്ത്യൻ ഭൂപ്രദേശങ്ങളിലും ഈ നിയമം പ്രാബല്യത്തിലിരിക്കുന്നു.
1954-ലെ സ്പെഷ്യൽ മാരേജ് ആക്ട് പ്രകാരം വിവാഹിതരായ മുസ്ലീങ്ങൾ ഉൾപ്പെടെയുള്ള ഇന്ത്യക്കാർക്ക് ഈ നിയമങ്ങൾ ബാധകമല്ല.
ഇന്ത്യൻ ഉപദ്വീപിൽ 1206 വരെ മുസ്ലീം വ്യക്തിനിയമം ക്രോഡീകരിക്കപ്പെട്ടതായി തെളിവുകളൊന്നുമില്ല.
മുസ്‌ലിംകളായ മംലൂക്കുകൾ (1206 - 1290), ഖിൽജി രാജവംശം (1290 - 1321), തുഗ്ലക്ക് രാജവംശം (1321 - 1413), ലോധി രാജവംശം (1451 - 1526), സുർ രാജവംശം (1539 - 1555) എന്നീ കാലങ്ങളിലൊക്കെ പണ്ഡിതന്മാരുടെ മേൽനോട്ടത്തിലെ കോടതികൾ വഴി  മുസ്‌ലിംകൾക്കിടയിലെ തർക്കങ്ങളും മറ്റും പരിഹരിച്ചുവന്നു .
ഷേർ ഷാ സൂരിയുടെ കാലത്ത് നിലവിലുള്ള നിയമങ്ങൾ പരിശോധിക്കുകയും ആവശ്യമായ പരിഷ്കരണങ്ങൾ വരുത്തുകയും ചെയ്തു .
മുഗൾ രാജാക്കന്മാരായ ബാബറിന്റെയും ഹുമയൂണിന്റെയും ഭരണകാലത്ത് മുമ്പത്തെ നിയമങ്ങൾ പിന്തുടരുകയും മതപണ്ഡിതർക്ക് നിയമപരമായ തീരുമാനങ്ങളിൽ ഗണ്യമായ സ്വാധീനമുണ്ടാവുകയും ചെയ്തു.
അക്ബറിന്റെ ഭരണകാലത്ത് മതപണ്ഡിതരുടെ അധികാരം കുറയുകയും യാഥാസ്ഥിതിക സുന്നി ധാരയുടെ ശക്തി ക്ഷയിക്കുകയും ചെയ്തു.
ജഹാംഗീറിൻറെ ഭരണകാലത്ത് ചക്രവർത്തിയുടെ അനുമതിയില്ലാതെ മൂക്കും ചെവിയും മുറിക്കാനും വധശിക്ഷ നൽകാനും കഴിയുമായിരുന്നില്ല.
ഔറംഗസേബിന്റെ കാലത്താണ് ഇസ്‌ലാമിക നിയമങ്ങളുടെ ഒരു ക്രോഡീകരണത്തിന് തുടക്കമാവുന്നത്.
ഈസ്റ്റ് ഇന്ത്യ കമ്പനി
ഈസ്റ്റ് ഇന്ത്യാ കമ്പനിയുടെ ഭരണകാലത്ത് മുസ്‌ലിംകൾക്ക് മുസ്‌ലിം നിയമപ്രകാരം തീർപ്പുകൾ നൽകപ്പെട്ടുവന്നു.
1772-ലെ റെഗുലേഷൻ 11 പ്രകാരം ഇത് നിയമമായി മാറി .
എന്നാൽ ഏതെങ്കിലും മുസ്‌ലിം കക്ഷികൾക്ക് താല്പര്യമുണ്ടെങ്കിൽ തങ്ങളുടെ തർക്കങ്ങൾ ഹിന്ദു ശാസ്ത്രങ്ങൾ പ്രകാരവും തീർക്കാൻ സ്വാതന്ത്ര്യമുണ്ടായിരുന്നു .
1822 -ൽ പ്രിവി കൌൺസിൽ അംഗീകരിച്ചത് പ്രകാരം ഷിയാ മുസ്‌ലിംകൾക്ക് അവരുടെ സ്വന്തം നിയമം പാലിക്കനുള്ള അവകാശം ലഭിക്കുകയുണ്ടായി.
മുഹമ്മ രമണൻ ഇംഗ്ലീഷ് വിലാസം https://ml.wikipedia.org/wiki/Muhamma_Ramanan
കേരളീയനായ ഒരു ബാലസാഹിത്യകാരനാണ് മുഹമ്മ രമണൻ .
യഥാർഥ പേര് ചിദംബരൻ കെ എന്നാണ്.
കണ്ണൻ കാക്കയുടെ കൌശലങ്ങൾ എന്ന കൃതിക്ക് ബാല സാഹിത്യത്തിനുള്ള കേരള സാഹിത്യ അക്കാദമി അവാർഡ് ലഭിച്ചിട്ടുണ്ട്.
ബാലസാഹിത്യം , നോവൽ , മനശാസ്‌ത്ര പുസ്‌തകം എന്നീ വിഭാഗങ്ങളിലായി നാൽപ്പതോളം പുസ്തകങ്ങൾ അദ്ദേഹത്തിന്റേതായി ഉണ്ട്.
കോമുണ്ണിയുടെ ദു:ഖം എന്ന ബാലനോവൽ ആത്മകഥാംശമുള്ള കൃതിയാണ്.
കണ്ണൻ കാക്കയുടെ കൗശലം പോലെ ഒരുപാട് കൃതികളിൽ തന്റെ വീടും പരിസരവുമാണ് അദ്ദേഹം ആവിഷ്കരിച്ചത്.
അഭിയുടെ അന്വേഷണം, അനുവും കുട്ടിച്ചാത്തനും തുടങ്ങിയ കൃതികളിൽ സ്വന്തം മക്കളെ തന്നെയാണ് കഥാപാത്രമാക്കിയത്.
ആലപ്പുഴ ജില്ലയിൽ മുഹമ്മ വേലിക്കകത്ത് വീട്ടിൽ മത്സ്യത്തൊഴിലാളികളായ കുഞ്ഞിക്കുട്ടന്റെയും കാളിക്കുട്ടിയുടെയും മകനായി 1942 ഫെബ്രുവരി 18 ന് ജനനം.
മുഹമ്മ സിഎംഎസ് എൽപി സ്‌കൂൾ, ആര്യക്കര മിഡിൽ സ്‌കൂൾ, കണിച്ചുകുളങ്ങര ഹൈസ്‌കൂൾ, ആലപ്പുഴ എസ്ഡി കോളേജ് എന്നിവിടങ്ങളിലായി വിദ്യാഭ്യാസം.
സെക്രട്ടറിയേറ്റിൽ ലാസ്‌റ്റ്‌ ഗ്രേഡ്‌ ജീവനക്കാരനായി ഔദ്യോഗിക ജീവിതം തുടങ്ങിയ അദ്ദേഹം തണ്ണീർമുക്കം തെക്ക് വില്ലേജ്‌ ഓഫീസറായി സർവീസിൽനിന്ന്‌ പിരിഞ്ഞു.
നാട്ടിലെ ട്യൂഷൻ സെന്ററുകളിൽ അധ്യാപകനായും പ്രവർത്തിച്ചിട്ടുണ്ട്.
2020 ഏപ്രിൽ 13 ന് അന്തരിച്ചു.
പ്രധാന കൃതികൾ കളളൻ കുഞ്ഞപ്പൻ മണിയൻ പൂച്ചയ്ക്ക് മണി കെട്ടി കണ്ണൻ കാക്കയുടെ കൗശലങ്ങൾ (മൂന്ന് ഭാഗങ്ങൾ) അഷ്ടാവക്രൻ ചൂണ്ട ഗുലുമാലു കുട്ടപ്പൻ മർമ്മാണി മൂസ അഭിയുടെ കുറ്റാന്വേഷണം ഭാഗം 1- കളവു പോയ പേന അഭിയുടെ കുറ്റാന്വേഷണം ഭാഗം 2- കളവുപോയ മോതിരം അഭിയുടെ കുറ്റാന്വേഷണം ഭാഗം 3- അഞ്ചു രൂപ നോട്ട് അനുവും കുട്ടിച്ചാത്തനും മണ്ടൻ മൊയ്തീൻ പുസ്തകം വളർത്തിയ കുട്ടി ഉണ്ണിമോനും കുരുവികളും കോമുണ്ണിയുടെ ദു:ഖം മരം സഞ്ചരിക്കുന്ന മന്ത്രം കിളിയുടെ സ്വപ്നം സ്വാതന്ത്ര്യം ജന്മാവകാശം മുത്തശ്ശനെ മറക്കരുത് കണ്ണൻ കാക്ക മണിയൻ പൂച്ചയും ചുണ്ടെലിയും കളളനും പോലീസും ഏഴാം കടലിനക്കരെ കുട്ടികളുടെ സഖാവ് ( പി. കൃഷ്ണപിള്ളയെക്കുറിച്ച് എഴുതിയ പുസ്തകം ) ത്യാഗം നൽകിയ സ്വർഗ്ഗം കുസൃതി കാക്ക ഹൃദയാലുവായ ഭൂതം കൊമ്പനാനയും കട്ടുറുമ്പും എ ബോയ്സ് ഹെവൻ (ഇംഗ്ലീഷിൽ) കുട്ടികളെ എങ്ങനെ സൽസ്വഭാവികളായി വളർത്താം 40 കഴിഞ്ഞ ദാമ്പത്യം കളവുപോയ ക്യാമറ പുരസ്കാരങ്ങൾ 1989: കണ്ണൻ കാക്കയുടെ കൌശലങ്ങൾ - കേരള സാഹിത്യ അക്കാദമി അവാർഡ് 1990: ചൂണ്ട - ഉറൂബ് സ്മാരക അവാർഡ് 1993: അനുവും കുട്ടിച്ചാത്തനും - തിരുവനന്തപുരം ബീമിന്റെ പി. നരേന്ദ്രനാഥ് അവാർഡ് 1996: പുസ്തകം വളർത്തിയ കുട്ടി - ചൈതന്യയുടെ ഭീമ ബാലസാഹിത്യ അവാർഡ് 1961: മാമ്പഴം (കഥ) - മാതൃഭൂമി ആഴ്ചപ്പതിപ്പ് ബാലപംക്തി നടത്തിയ കഥാമൽസരത്തിൽ ഒന്നാം സമ്മാനം 1968: എൻബിഎസിന്റെ കുട്ടികളുടെ സമ്മാനപ്പൊതിയിലെ കള്ളൻ കുഞ്ഞപ്പൻ എന്ന കൃതിക്ക് സമ്മാനം 2007: ബാലസാഹിത്യത്തിൽ അബുദാബി ശക്തി അവാർഡ് അവലംബം
മൗണ്ട് റിച്ച്മോണ്ട് ദേശീയോദ്യാനം
മൗണ്ട് റിച്ച്മോണ്ട് ദേശീയോദ്യാനം ആസ്ത്രേലിയയിലെ വിക്റ്റോറിയയിലെ ബാർവോൺ സൗത്ത് വെസ്റ്റ് മേഖലയിൽ സ്ഥിതിചെയ്യുന്നു.
1,733 ഹെക്റ്റർ പ്രദേശത്തായി വ്യാപിച്ചുകിടക്കുന്ന ഈ ദേശീയോദ്യാനം മെൽബണിൽ നിന്നും പടിഞ്ഞാറായി ഏകദേശം 313 കിലോമീറ്റർ അകലെയും പൊർട്ട്ലാന്റിൽ നിന്നും പടിഞ്ഞാറായി 18 കിലോമീറ്റർ അകലെയാണുള്ളത്.
ഇതും കാണുക Great South West Walk Protected areas of Victoria അവലംബം
മൗണ്ട് മെരു ഇംഗ്ലീഷ് വിലാസം https://ml.wikipedia.org/wiki/Mount_Meru_(Tanzania)
മൗണ്ട് മെരു , ടാൻസാനിയയിൽ കിളിമഞ്ചാരോ പർവ്വതത്തിന് ഏകദേശം 70 കിലോമീറ്റർ (43 മൈൽ) പടിഞ്ഞാറായി സ്ഥിതിചെയ്യുന്നതും നിഷ്‍ക്രിയമായിക്കിടക്കുന്നതുമായ സ്ട്രാറ്റോവോൾക്കാനോ വിഭാഗത്തിൽപ്പെട്ട ഒരു അഗ്നിപർവ്വതമാണ്.
സമുദ്രനിരപ്പിൽ നിന്നും 4,562.13 മീറ്റർ (14,968 അടി) ഉയരത്തിൽ സ്ഥിതിചെയ്യന്ന മൗണ്ട് മെരു, കിളിമഞ്ചാരോ പർവ്വതത്തിൽനിന്ന് തെളിഞ്ഞ ദിവസങ്ങളിൽ വ്യക്തമായി കാണാവുന്നതാണ്.
ആഫ്രിക്കയിലെ അഞ്ചാമത്തെ വലിയ കൊടുമുടിയാണിത്.
ചിത്രശാല Ash cone Overlooking Arusha Little Meru Peak (3,820m) Socialist Peak (4,562m) A stream Topography of Mount Meru Mount Meru and Ngurdoto Crater (image top) from space Mt Meru from Momella gate Sunrise on Mt Kili from the summit of Mt Meru അവലംബം 1 2 3 Africa Ultra-Prominences Peaklist.org.
Retrieved 2011-11-22.
↑ ↑ Mount Meru at SummitPost.org
മൗണ്ട് ലൂയിസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Mount_Lewis_National_Park
ഓസ്ട്രേലിയയിലെ ഫാർ നോർത്ത് ക്യൂൻസ്ലാന്റിലെ ഷയർ ഓഫ് മറീബയിലും ഡഗ്ലസ് ഷയറിലുമായി സ്ഥിതിചെയ്യുന്ന ദേശീയോദ്യാനമാണ് മൗണ്ട് ലൂയിസ് ദേശീയോദ്യാനം .
എയ്നാലേ അപ്പ്ലാന്റ്സ് ജൈവമണ്ഡലത്തിലെ വെറ്റ്ട്രോപ്പിക്സ് ഓഫ് ക്യൂൻസ്ലാന്റിന്റെ ഭാഗമാണിത്.
മൗണ്ട് ലൂയിസ് ഫോറസ്റ്റ് റിസർവ്വും റൈഫിൾമീഡ് ഫോരസ്റ്റ് റിസർവ്വും കൂട്ടിച്ചേർത്ത് 2009 ലാണ് ഈ ദേശീയോദ്യാനം രൂപം കൊണ്ടത്.
മൗണ്ട് ലോംഗനോട്ട്
മൗണ്ട് ലോംഗനോട്ട് ആഫ്രിക്കയിലെ കെനിയയിലെ ഗ്രേറ്റ് റിഫ്റ്റ് വാലിയിൽ നൈവാഷ തടാകത്തിന്റെ തെക്കുകിഴക്കായി സ്ഥിതി ചെയ്യുന്ന ഒരു സ്ട്രാറ്റോവോൾക്കാനോയാണ്.
1860 കളിലാണ് ഇത് അവസാനമായി പൊട്ടിത്തെറിച്ചതെന്ന് കരുതപ്പെടുന്നു.
"പല ശിഖരങ്ങളുള്ള പർവതങ്ങൾ" അല്ലെങ്കിൽ "കുത്തനെയുള്ള വരമ്പുകൾ" എന്നർത്ഥം വരുന്ന Oloonong'ot എന്ന മസായി പദത്തിൽ നിന്നാണ് ഇതിന്റെ പേര് ഉരുത്തിരിഞ്ഞത്.
മൗണ്ട് വിറ്റ്നി ഇംഗ്ലീഷ് വിലാസം https://ml.wikipedia.org/wiki/Mount_Whitney
കാലിഫോർണിയയിലെ ഏറ്റവും ഉയരമുള്ള പർവതമാണ് മൗണ്ട് വിറ്റ്നി .
ഡെനാലി കഴിഞ്ഞാൽ അമേരിക്കൻ ഐക്യനാടുകളിലെ ഏറ്റവും ഉയരം കൂടിയതും സിയറ നെവാദയിലെ ഏറ്റവും ഉയരം കൂടിയതുമായ ഈ പർവ്വതശൃംഗത്തിന് 14,505 അടി (4,421 മീറ്റർ) ഉയരമുണ്ട്.
മദ്ധ്യ കാലിഫോർണിയിയിൽ, ഇന്യോ , ടുലെയർ കൌണ്ടികളുടെ അതിർത്തികൾക്കിടയിലായി വടക്കേ അമേരിക്കയിലെ ഏറ്റവും താഴ്ന്ന ഭാഗത്തിന് 84.6 മൈൽ (136.2 കിലോമീറ്റർ) പടിഞ്ഞാറ്-വടക്കുപടിഞ്ഞാറായി ഡെത്ത്‍വാലി ദേശീയോദ്യാനത്തിലെ ബാഡ്വാട്ടർ ബേസിനിൽ, സമുദ്രനിരപ്പിന് ഏകദേശം 282 അടി (86 മീറ്റർ) താഴെയായാണ് ഇതിന്റെ സ്ഥാനം.
പർവ്വതത്തിന്റെ പടിഞ്ഞാറൻ ചരിവ് സെക്കോയ ദേശീയോദ്യാനത്തിലും ഉത്തുംഗം യോസ്മൈറ്റ് താഴ്വരയിലെ ഹാപ്പി തുരുത്തിൽനിന്ന് 211.9 മൈൽ (341.0 കിലോമീറ്റർ) നീളത്തിൽക്കിടക്കുന്ന ജോൺ മുയിർ ട്രെയിലിന്റെ തെക്കൻ അതിരിലുമാണ്.
പർവ്വതത്തിന്റെ കിഴക്കൻ ചെരിവ് ഇന്യോ കൌണ്ടിയിലെ ഇന്യോ ദേശീയവനത്തിലാണ്.
അവലംബം 1 2 3 1 2 ↑ ↑ ↑ ↑ ↑ ↑ ↑ ↑
മൗണ്ട് റോയൽ ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിലുള്ള ഹണ്ടർ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് മൗണ്ട് റോയൽ ദേശീയോദ്യാനം .
സിഡ്നിയ്ക്കു വടക്കായി ഏകദേശം 187 കിലോമീറ്റർ അകലെ സ്ഥിതിചെയ്യുന്ന ഈ ദേശീയോദ്യാനം 6,920 ഹെക്റ്റർ പ്രദേശത്തായി വ്യാപിച്ചുകിടക്കുന്നു.
1997 ലാണ് ഇത് ഔദ്യോഗികമായി സ്ഥാപിതമാകുന്നത്.
ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളിലെ ബാറിങ്ടൺ ടോപ്പ്സ് ഗ്രൂപ്പിന്റെ ഭാഗമായി ഈ ദേശീയോദ്യാനത്തെ 1986ൽ ചേർത്തു.
ഇതും കാണുക ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ മൗണ്ട് റോയൽ മൗണ്ട് റോയൽ റേഞ്ച് അവലംബം
മൗണ്ട് വില്യം ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Mount_William_National_Park
മൗണ്ട് വില്യം ദേശീയോദ്യാനം ടാസ്മാനിയയിലെ ഒരു ദേശീയോദ്യാനമാണ് .
ഹോബർട്ടിൽ നിന്നും 234 കിലോമീറ്റർ വടക്കു-കിഴക്കായാണ് ഇതിന്റെ സ്ഥാനം.
8,640 ഹെക്റ്റർ പ്രദേശത്തായി വ്യാപിച്ചുകിടക്കുന്ന വലിയ ഒരു ദേശീയോദ്യാനമായി 1973ൽ ആരംഭിച്ച ഈ ദേശീയോദ്യാനത്തിന്റെ വിസ്തീർണ്ണം ഘട്ടം ഘട്ടമായി വർധിപ്പിച്ചു.
1980ൽ ഇതിന്റെ വിസ്തീർണ്ണം 13,806 ഹെക്റ്റർ ആയിരുന്നത് 1999ൽ 18,439 ഹെക്റ്റർ ആയി വർദ്ധിപ്പിച്ചു.
ശാസ്ത്രജ്ഞനായ വില്ല്യം എഫ് ഫെറോണിനോടുള്ള ആദരസൂചകമായാണ് ഈ ദേശീയോദ്യാനത്തിന് ഈ പേര് നൽകിയത്.
മൗണ്ട് വിൽസൺ ഒബ്സർവേറ്ററി ഇംഗ്ലീഷ് വിലാസം https://ml.wikipedia.org/wiki/Mount_Wilson_Observatory
ഫലകം:Infobox Observatory ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 നവംബർ മുതൽ തുടരുന്നു.
യു.എസിലെ കാലിഫോർണിയയിൽ ലോസ് ആഞ്ചെലെസ് കൗണ്ടിയിൽ സ്ഥിതി ചെയ്യുന്ന ഒരു വാനനിലയമാണ് മൗണ്ട് വിൽസൺ ഒബ്സർവേറ്ററി .
ലോസ് ഏഞ്ചൽസിന്റെ വടക്കുകിഴക്കായി, പസഡെനയ്ക്കടുത്തുള്ള സാൻ ഗബ്രിയേൽ പർവതനിരകളിലെ 1,740 മീറ്റർ (5,710 അടി) കൊടുമുടിയായ മൗണ്ട് വിൽസണിലാണ് MWO സ്ഥിതി ചെയ്യുന്നത്.
ഈ വാന നിരീക്ഷണാലയത്തിൽ 1917-ൽ പൂർത്തിയായത് മുതൽ 1949 വരെയുള്ള കാലത്ത് ലോകത്തിലെ ഏറ്റവും വലിയ അപ്പേർച്ചർ ടെലിസ്കോപ്പ് ആയിരുന്ന 100-ഇഞ്ച് (2.5 മീറ്റർ) ഹുക്കർ ദൂരദർശിനി, 1908-ൽ പൂർത്തിയായപ്പോൾ ലോകത്തിലെ ഏറ്റവും വലിയ പ്രവർത്തന ദൂരദർശിനിയായിരുന്ന 60 ഇഞ്ച് ദൂരദർശിനി എന്നീ ചരിത്രപരമായി പ്രാധാന്യമുള്ള രണ്ട് ദൂരദർശിനികൾ അടങ്ങിയിരിക്കുന്നു.
മൗണ്ട് ലോഗൻ
കാനഡയിലെ ഏറ്റവും ഉയരം കൂടിയ പർവതമാണ് മൗണ്ട് ലോഗൻ ( Mount Logan / ˈ l oʊ ɡ ən / ) കനേഡിയൻ ജിയോളജിസ്റ്റായ സർ വില്ല്യം എഡ്മണ്ട് ലോഗന്റെ പേരിൽ നിന്നുമാണ് ഡെനാലിക്ക് പിന്നിലായി വടക്കേ അമേരിക്കയിലെ ഏറ്റവും ഉയരം കൂടിയ രണ്ടാമത്തെ പർവതവുമായ ഇതിനു പേർ നൽകപ്പെട്ടത്.
ക്ലുഎൻ നാഷനൽ പാർക്കിലായി തെക്ക് പടിഞ്ഞാറൻ യൂക്കോണിൽ , യൂക്കോൺ - അലാസ്ക അതിർത്തിയിൽ നിന്നും 40 kilometres (25 mi) അകലെയായി സ്ഥിതിചെയ്യുന്നു.
ഹബാർഡ് ഹിമാനി , ലോഗൻ ഹിമാനി എന്നീ ഹിമാനികളുടെ ഉറവിടമാണ് മൗണ്ട് ലോഗൻ.
ഭൂമിയിലെ ഏതൊരു അഗ്നിപർവ്വതേതര പർവതങ്ങളെക്കാളും ഏറ്റവും വലിയ അടിസ്ഥാന ചുറ്റളവ് ലോഗനുണ്ടെന്ന് വിശ്വസിക്കപ്പെടുന്നു (പല ഷീൽഡ് അഗ്നിപർവ്വതങ്ങളും വലിപ്പത്തിലും പിണ്ഡത്തിലും വളരെ വലുതാണ്).
സജീവമായ ടെക്റ്റോണിക് ഉയർച്ച കാരണം, ലോഗൻ പർവ്വതം ഇപ്പോഴും ഉയരം കൂടുന്നു.
1992 ന് മുമ്പ്, ലോഗൻ പർവതത്തിന്റെ കൃത്യമായ ഉയരം അജ്ഞാതമായിരുന്നു, കൂടാതെ ഉയരം 5,959-മുതൽ 6,050 മീറ്റർ വരെ ആണെന്ന് കരുതപ്പെട്ടിരുന്നു (19,551 മുതൽ  19,849 അടി വരെ ).
1992 മെയ് മാസത്തിൽ ഒരു ജി‌എസ്‌സി പര്യവേഷണം ലോഗൻ പർവതത്തിൽ കയറി ജിപിഎസ് ഉപയോഗിച്ച് നിലവിലെ ഉയരം 5,959 മീറ്റർ (19,551 അടി) ആയി തിട്ടപ്പെടുത്തി.
മൺറോ ലൈറ്റ്ഹൗസ്, പള്ളം പ്രമാണം:മൺറോ ലൈറ്റ് പള്ളം-കോട്ടയം.jpg മൺറോലൈറ്റ്
കോട്ടയം ജില്ലയിലെ പള്ളം ഗ്രാമത്തിൽ സ്ഥിതിചെയ്യുന്ന ഒരു വിളക്കുമരമാണ്.
മൺറോലൈറ്റ് ഹൗസ്.
പഴുക്കാനിലയിലെ വിളക്കുമരം അഥവാ മൺറോലൈറ്റ് ഹൗസ്.
കോട്ടയം ടൗണിൽ നിന്നും ഏകദേശം 8 കിലോമീറ്റർ ദൂരെ പള്ളം കരിമ്പുംകാല ബോട്ട് ജെട്ടിയിൽ നിന്നും ഏതാണ്ട് അര കിലോമീറ്റർ മാറിയാണ് ഇത് സ്ഥിതി ചെയ്യുന്നത്.
ബ്രിട്ടീഷ് റസിഡന്റായിരുന്ന കേണൽ മൺറോയുടെ ഓർമ്മയ്കാണ് ഈ വിളക്കുമരം സ്ഥാപിക്കപ്പെട്ടത്.
1858ൽ മൺറോയുടെ മരണശേഷം, 1859 ൽ അന്നത്തെ റെസിഡൻറ് സായിപ്പിൻറെ നിർദ്ദേശപ്രകാരം ദിവാൻ ടി. മാധവറാവു, 1810-1819 കാലഘട്ടത്തിൽ തിരുവിതാംകൂറിൻ്റെയും കൊച്ചിയുടെയും ദിവാനായിരുന്നു കേണൽ ജോൺ മൺറോയുടെ സ്മരണക്കായി കോട്ടയത്തെയും ആലപ്പുഴയിലെയും കായലിൽ കിഴക്കുപടിഞ്ഞാറായി നേർരേഖയിൽ വിളക്കുമരങ്ങൾ നിർമ്മിക്കാനുള്ള ഉത്തരവ് നൽകി.
വേമ്പനാട്ട് കായലിന്റെ തീരത്ത് പള്ളം കരയിൽ മീനച്ചിലാറും കൊടുരാറും സംഗമിക്കുന്ന പഴുക്കാനിലയിൽ 1874 ഓട് കൂടി സ്ഥാപിച്ചതാണ് ഈ വിളക്കുമരം.
കേണൽ മൺറോയുടെ സ്മരണാർത്ഥം സ്ഥാപിച്ചതിനാൽ ഈ വിളക്കുമരം പിന്നീട് മൺറോലൈറ്റ് എന്ന് അറിയപ്പെട്ടു.
മുപ്പത്തഞ്ച് അടിയോളം ഉയരം വരുന്ന ഇരുമ്പ് സ്തൂപത്തിനു മുകളിലാണ് വിളക്ക് സ്ഥാപിച്ചിരിക്കുന്നത്.
പ്രകാശത്തിനായി മണ്ണെണ്ണ വിളക്കായിരുന്നു അക്കാലത്തു ഉപയോഗിച്ചിരുന്നത്.
വിളക്കിനു മുമ്പിൽ ഉറപ്പിച്ചിരുന്ന ലെൻസിൽ കൂടി പ്രകാശം വളരെ ദൂരം വരെ എത്തിയിരുന്നു.
ഈ പ്രകാശം ആലപ്പുഴയിൽ നിന്ന് പുറപ്പെട്ട് വേമ്പനാട്ടു കായൽ ഇറങ്ങുന്ന വള്ളങ്ങൾക്കും ബോട്ടുകൾക്കും കോട്ടയത്തേക്കുള്ള വഴികാട്ടിയായി ഏറെക്കാലം നിലകൊണ്ടു.
ലൈറ്റ് ഹൗസിനു മുകളിൽ നിന്നാൽ ആലപ്പുഴ നഗരത്തിലെ പ്രകാശം രാത്രിയിൽ കാണാവുന്നതാണ്.
ഒന്നര നൂറ്റാണ്ടോളം വള്ളങ്ങൾക്കും തെക്കു നിന്നുള്ള ബോട്ടുകൾക്കും മൺറോ ലൈറ്റ് വഴി കാട്ടിയിരുന്നു.
എറണാകുളം, ആലപ്പുഴ, കോട്ടയം വഴി ഉണ്ടായിരുന്ന ജലമാർഗമുള്ള ചരക്കു ഗതാഗതത്തിന്റെ ഒരു ഓർമയും തെളിവുമായി ഇന്നും തല ഉയർത്തി ഇപ്പോളും കായലിനെ നോക്കി നിൽക്കുന്നു.
മൗൻറ്റനസ് ലാൻഡ്സ്കേപ്പ് വിത് സെന്റ് ജെറോം ഇംഗ്ലീഷ് വിലാസം https://ml.wikipedia.org/wiki/Mountainous_Landscape_with_Saint_Jerome
ഫ്ളമിഷ് ചിത്രകാരനായ പോൾ ബ്രിൽ ചെമ്പിൽ വരച്ച ഒരു ഓയിൽ പെയിന്റിംഗാണ് മൗൻറ്റനസ് ലാൻഡ്സ്കേപ്പ് വിത് സെന്റ് ജെറോം .
1592-ൽ വരച്ച ഈ ചിത്രം നിലവിൽ ഹേഗിലെ മൗറിഷൂയിസിലാണ് സംരക്ഷിച്ചിരിക്കുന്നത്.
2013 മാർച്ചിൽ മൗറിറ്റ്ഷൂയിസ് ഈ ചിത്രം സ്വന്തമാക്കി.